Razdolna distrikto (Krimeo)

Razdolna distrikto (ruse Раздольненский район, ukraine Роздольненський район, krime-tatare Aqşeyh rayonı) estas unu el la administraj parto de Aŭtonoma Respubliko Krimeo (Ukrainio). La distrikto situas en la nord-okcidenta stepa parto de la Krimea duoninsulo ĉe la bordoj de la Karkinita golfo de la Nigra maro. Geografio La distrikto okupas la stepan parton de la Krimea duoninsulo. Nordoriente la distrikto limas la Krasnoperekopskan distrikton, oriente - la Pervomajskan distrikton, sud-oriente - la Sakan distrikton kaj sude - la Ĉernomorskan distrikton. La nord-okcidenta parto de la distrikto estas lavata de la Karkinita golfo de la Nigra maro. La klimato estas modere varma, kun varmega kaj seka somero kaj kun milda kaj humida vintro. La grundoj estas ruĝ-brunaj kaj sud-ĉernoziaj. Multas artefaritaj arbaretoj el akacio, soforo, abrikotarboj kaj diversaj arbustoj. Ekonomio La klimato kaj la naturo favoras la gren-kultivadon kaj hortikulturon, do la distrikto estas ĉefe agrikultura. Estas kelkaj negrandaj industriaj entreprenoj, ĉefe rilataj al la prilaborado de agrikulturaj produktoj. Krome, la ĉemara teritorio de la distrikto estas ankaŭ kuraca kaj ripoza zono. La ĉefa transportado en la distrikto estas plenumata per busa trafiko. Socia sfero En la distrikto estas 20 mezlernejoj, 2 hospitaloj, 16 kuracejoj (inter ili - 3 porinfanaj), 33 kluboj, 25 bibliotekoj, 3 muziklernejoj, regionstuda muzeo. En la distrikto troviĝas la natur-rezervejo Lebjaĵji ostrova ("Cignaj insuloj"), apartenanta al la Krimea naturrezervejo. Administra konsisto de la distrikto La Razdolna distrikto estas dividita je 12 komunumoj, kiuj sume havas 2 urbotipajn loĝlokojn (Razdolno kaj Novoselovsko) kaj 39 vilaĝojn. Sube estas prezentita la listo de la komunumoj kaj de la loĝlokoj de la distrikto (Esperantigitaj estas la loĝlokoj, kiuj estas centroj de la koncernaj komunumoj). Parenteze estas indikitaj la historiaj krime-tataraj nomoj, kiuj estis ŝanĝitaj en la jaroj 1945-49 post la ekzilo de la krime-tatara popolo. Razdolna komunumo Razdolno (krime-tatare Aqşeyh) Berezovka komunumo Berezovko (Berjozovka) Niva Uljanovka Botaniĉeska komunumo Botaniĉesko (Botaniĉeskoje, krime-tatare Ayıp) Ĉervonnoje (Tatar Aqşeyh) Kumovo (Qızılbay) Ĉerniŝeva komunumo Ĉerniŝevo (Ĉerniŝovo, krime-tatare Oğuz Oğlu) Kropotkino (Toq Şeyh) Portovoje (Sarı Bolat) Kovilna komunumo Kovilno (Kovilnoje, krime-tatare Manay) Moloĉnoje (Yañı Manay) Senokosnoje (Samay) Vetrjanka (Çerkez) Voloĉajevka (Smail Bay) Kukuŝkina komunumo Kukuŝkino (Kukuŝkino, krime-tatare Qaraba Köküş) Ogni (Bay Oğlu Qıpçaq) Novoselovska komunumo Novoselovsko (krime-tatare Fraydorf) Severnoje (Celâl) Ruĉa komunumo Ruĉo (Ruĉji, krime-tatare Nemse Köp Qarı) Fjodorovka Kamiŝnoje (Rus Köp Qarı) Kommunarnoje (Kereyit) Maksimovka (Atay Temir) Ogorodnoje (Taş Quyu) Serebrjanka komunumo Serebrjanko (Serebrjanka, krime-tatare Munus) Baĥĉjovka (Aqsaqal Merkit) Ĉeĥovo (Ağay) Kaŝtanovka (Qara Merkit) Orlovka (Biy Örlük) Sokoli (Oyfgong) Slavna komunumo Slavno (Slavnoje, krime-tatare Baqqal) Kotovskoje (Büyten) Rilejevka (Qarçağa) Stereguŝĉeje (Yuqarı Baqqal) Slavjanska komunumo Slovjansko (Slovjanskoje, krime-tatare Sadır) Avrora (Tatış Qoñrat) Zimina komunumo Zimino (Zimino, krime-tatare Peretsfeld) Krasnoarmejskoje (Qocalaq) Ovraĵnoje (Eski Barağan) Voronki (Qadış)